****

**Åsbygda ILs fond for unge utøvere**

**Bakgrunn for fondet:**

Åsbygda Idrettslag mottok i 2010 en minnegave etter Torill Lersveens bortgang, og det ble bestemt at denne gaven skulle brukes til å starte opp et fond for å kunne støtte unge idrettstalenter og idrettsutøvere fra Åsbygda.

Fondet finansieres over det vanlige driftsbudsjettet til idrettslaget, og rammene fastsettes derfor i hovedlagets budsjett fra år til år, men maksimal årlig ramme skal være kr 15 000.

 **Søkekriterier:**

* Ungdom i alderen 14-19 år
* Bostedsadresse i Åsbygda
* Må være medlem av Åsbygda IL
* Man kan drive sin aktivitet i annen klubb enn Åsbygda IL, men man må være medlem av Norges idrettsforbund
* Utøvere av lagidretter og individuelle idretter kan søke,men støtte gis kun til enkeltutøvere, ikke lag
* En utøver kan maksimalt få støtte 2 ganger fra fondet
* Utgifter må dokumenteres og må være pådratt i det året det søkes for eller i påfølgende år.

 **Hva kan man få støtte til?**

* Kjøp av idrettsutstyr
* Deltakelse på samlinger
* Reiseutgifter i forbindelse med samlinger, konkurranser
* Andre direkte utgifter til utøvelse av idretten (dog ikke medlemskontingenter, treningsavgifter, startkontingenter o.l.)

 **Hva skal søknaden inneholde?**

* Litt om deg selv, din idrett og ditt forbund
* Litt om konkurranser og aktiviteter du deltar i, hvilke meritter du eventuelt har
* Dine ambisjoner eller ønsker for idrettskarrieren osv
* Beskriv hva du ønsker støtte til
* Hvilket beløp du søker om, maksimalt beløp man kan søke om er kr 5 000

**Behandling av søknaden**

Alle innkomne søknader for året blir tatt opp til en samlet behandling i styret i Åsbygda Idrettslag hovedlaget. Dette skal skje innen 2 måneder etter søknadsfristens utløp. Søkerne får et skriftlig svar innen 3 måneder etter søknadsfristens utløp. Evt innvilget søknad om støtte, utbetales etterskuddsvis mot framlagt dokumentasjon.

Søknadsfrist er 31.12. hvert år. Skriftlige søknad til:

Åsbygda Idrettslag hovedlaget
v/Olav Sagen
Andrew Furuseths veg 235
2332 ÅSVANG